20. Marts 2010, eftermiddag:2 fyre parkerer en stjålet knallert bag buskene. Jeg tipper politiet, men efter to dage henter fyrene selv knallerten, som sammen med et fladskærms-TV bliver læsset på en varebil her på P-pladsen. TV'et ankommer på cross-MC. En nabo forsøgte at alarmere politiet, men kunne ikke komme igennem på telefon.

25. Marts 2010, Kl. 11.00:Indbrud: En person sparker dør og dørramme ind, En person holder vagt ved knallert. Et øjenvidne taler om en 3. person. 2 af fyrene kører af sted med et fladskærms-TV. Politiet vil ikke tage fingeraftryk.

6. April 2010, midt på dagen: En bil kører på cykelstien fra Tingbjerg over cykelbroen, hvor der laves "burn-outs". Bilen kører tilbage til Tingbjerg med 50-60 km/t. Bremser ikke i cykelkrydset.

17. Juni 2010, kl. 18.50:Bil på cykelsti.

Juli, nat:Bilbrand i gaden. Brandvæsenet kommer.

Juli, dag:En cross-motorcykel (må kun køre på lukkede baner, red) som kører rundt i Tingbjerg overhaler mig på Frederikssundsvej (Brønshøj) indenom på cykelstien og kører over for rødt lys, og passerer nærpoliti-stationen. Nul lys, nul styrthjelm, nul nummerplade.

13.-14. August 2010, nat:3 drenge på 2 knallerter og en gokart løber tør for benzin. De deponerer gokarten i en busk. Henter gokarten dagen efter og kører ind i Tingbjerg.

21. August 2010, kl. 03.00:Jeg bliver vækket af larm fra buskene, og ringer til politiet. Tre fyre spadserer derfra med en møntpose, og tager parkeret "flugtbil". Det viser sig, at nogen på knallert først har "dumpet" en pansret værdiboks i buskene.

2. September 2010, eftermiddag:2 drenge tjekker altanerne i stueetagen for værdier. Politiet anholder dem, men ringer senere og beder om flere oplysninger; de har ikke noget konkret på dem.

4. September 2010, nat:Brand i container og storskrald i hver ende af gaden.

7. September 2010, kl 21.00:Indbrudsforsøg. To drenge ruller affaldscontainer 25 meter hen ad fortorv, og knuser ruden i stuelejlighed. Beboerne er hjemme, og jeg når lige på gaden da de løber væk. Politi alarmeres og urobetjente ankommer.

16. September 2010, eftermiddag:Jeg holder for rødt på vej ind i Tingbjerg, da jeg ser en bil med meget høj fart nærme sig krydset, og svinge for rødt lys.

17. September 2010, kl. 17.00:Dreng på 12-13 år nupper en cykel. Ejeren ser det og banker på ruden, men drengen kører væk.

18. September 2010, kl. 23.00:Bil holder ved indkørslen til stisystemet og blinker med lygterne - en 4-hjuls crosser kommer frem til bilen fra buskene, og begge køretøjer kører væk.

24. September 2010, kl. 13.00:Gaderøveri. To Tingbjerg-drenge kommer kørende fra stisystemet på knallert med en røvet rygsæk. 10 sek. senere dukker "ofret" op, og jeg alarmerer politiet. Politiet bekræfter, at de intet kan stille op, fordi 1) signalementet passer på for mange, og 2) de ikke har en chance for at stoppe hurtige knallerter.

24. September 2010, nat:10 drenge på stisystemet, hvor de prøver at fange de unge, der kører mod Høje Gladsaxe på knallert. Politiet melder, at de ikke kommer bare fordi unge opholder sig på stierne, og fordi man ikke vil provokere de unge.